ming030890/wiki-yue-high-quality huggingface dataset:
樂華商場

樂華商場係香港觀塘樂華（北）邨一個商場，由領展管，建築樓面面積約16,700平方米，停車場車位數目約660個。
樂華天主教小學

樂華天主教小學（Lok Wah Catholic Primary School）係香港新九龍一間小學，喺觀塘振華道，福建中學隔籬，可以話同福建中學係聯盟學校。

歷史
樂華天主教小學原本係牛頭角天主教小學上午校，2000年9月搬咗去近樂華邨並改行全日制。牛頭角天主教小學喺2002年停辦，喺牛頭角上邨三座側邊嘅校舍亦被封閉，2003年同牛頭角上邨一至五座一齊拆。
樂群街

樂群街（Lok Kwan Street）係香港九龍大角嘴一條路，北接福利街，南接中匯街。
樂群街公園

樂群街公園，香港公園之一，遊樂場之一，喺九龍大角嘴西面，英文叫Lok Kwan Street Park。公園一九九九年起好，呈四方形，中有大池，亦有兒童遊樂場，歸康樂及文化事務署管理。
公園三面環街，西面貼住西九龍紀律部隊宿舍。北面福利街，隔街港灣豪庭。東面樂群街，隔街係唐樓，南面惠安街，隔街係中字頭嘅舊式洋樓。
樂與怒

《樂與怒》係香港搖滾樂隊Beyond出嘅第9張粵語專輯，亦係樂隊主音歌手黃家駒意外過世前最後一張參與嘅唱碟。

簡介
《樂與怒》係一張講究搖滾精神同實力嘅唱片，Beyond對呢張唱碟非常滿意，喺錄音同編曲上都更自由，1993年5月初由日本返回香港宣傳本唱碟，5月2號喺香港電台搞咗一場Unplugged Live（原音樂演唱會），並接受電台嘅訪問，期間透露一啲心底話。樂隊喺5月27號喺馬來西亞吉隆坡都搞咗另一場Unplugged演唱會，並喺演唱會尾段宣佈計劃喺1994年頭返返當地搞一次更大型嘅演唱會，於是完咗香港同馬來西亞嘅宣傳，好快返到日本做嘢，1993年係Beyond成立十週年，年底打算喺香港搞一場紀念十週年嘅大型演唱會，點知個幾月後黃家駒就意外走咗。

滾石版本
為懷念黃家駒，滾石唱片製作咗《海闊天空》另外一個版本的MV。
無平方整數

無平方整數（英文：square-free integer）係指佢啲因數之中，冇一個係平方數嘅自然數。簡單啲講，將一個咁嘅數質因數分解（英文：Integer factorization）之後，所有質因數嘅冪都唔會大過或等於2。
例如：54=，由於54有因數係平方數（），所以54唔係無平方整數；而55=，55冇因數係平方數，所以55係無平方整數。
頭20個無平方整數係：1、2、3、5、6、7、10、11、13、14、15、17、19、21、22、23、26、29、30、31。（OEIS數列A005117）
由於「無平方整數」嘅所有質因數指數都係一次方，所以除咗1之外，有關數嘅正因數數目必定係2嘅非負整數次方。
將無平方整數分解為兩個數嘅積，呢兩個數一定相對質數。
依定義，顯然所有嘅質數、楔形數、質數階乘同有4個正因數嘅半質數都係無平方整數。
無國籍

無國籍係一個喺國際法嘅概念，代表一位冇一個國家承認佢為自己嘅公民嘅人。有唔少無國籍嘅人亦同時係難民，但係唔一定係全部，因爲亦有唔少無國籍嘅人其實從來冇穿過國界。截至2022年底，聯合國難民署估計世上有大約440萬位無國籍嘅人，比起之前一年數目高咗2%。
歷史上，自從有國嘅出現，就已經有無國籍人士，因爲喺古時候通常都係一種懲罰，例如驅逐出境。喺20世紀期間，有啲國家用剝奪國籍嚟實行種族歧視，例如納粹德國針對嘅猶太人。到二次大戰完咗之後，國際社會開始通過公約，避免出現無國籍嘅情況繼續出現。但係呢個到依家仍然係問題，例如緬甸政府唔容許羅興亞人成爲公民。
一位無國籍嘅人嘅身份，其實好視乎個國家對佢或者佢嘅民族嘅睇法，有啲係表明排除國籍，其他就比較隱秘。如果唔清楚，就可以用“Prima Facie”嘅概念嚟做證據，決定呢位或者呢班人係咪可以假定為無國籍。
無套性交

無套性交（英文：bareback），俗稱打真軍，即係唔戴安全套就插入人哋生殖器官嘅性行為，亦泛指啲唔安全嘅性行為。無套性交可能搞到女方容易懷孕同惹到性病等風險，而且重有機會惹到愛滋病。
無奴學派

無奴學派，亦稱為「無奴派」，喺中國古代社會研究中共同主張「中國歷史冇奴隸社會」嘅一個學派，亦係中國歷史學最重要嘅學派之一。無奴派嘅「奴」字，即係指「奴隸社會」，唔係指「奴隸」或「奴隸制」。呢個學派係因為成員都持相同嘅「無奴主張」而得名。被视为一个「問題性學派」。呢個學派喺1980年代誕生，始創者係黃現璠。

學派嘅核心人物同理念
黃現璠嘅睇法係：
唐代之前同埋唐朝末期到宋朝初期，僮族嘅社會究竟係奴隸社會、封建社會，定係氏族部落社會，呢個問題值得深入研究。如果跟據漢族嘅社會發展史嚟睇，究竟係唔係由氏族部落社會，經過奴隸社會，再入到封建社會，應該要根據當時社會嘅生產力、經濟同政治等方面嘅實際發展情況嚟決定，唔可以死板咁用一個公式硬套。講到唐代之前同埋唐朝末期到宋朝初期嘅僮族社會，無論係話佢係奴隸社會定係封建社會，喺文獻上都冇乜記載。反而話佢係氏族部落社會，倒係可以從唔同方面嘅材料推斷得到。。
領主制封建社會嘅形成，有啲係由奴隸社會崩潰之後演變而成，有啲則係喺氏族部落社會嘅基礎上發展出嚟。呢個要睇具體嘅社會歷史發展情況先決定到，唔可以硬套一個公式。馬克思嘅經典著作，特別係《資本主義生產前各形態》呢本書，已經多次提及呢啲情況。所以，學術上嘅主張應該要百家爭鳴，唔應該隨便就話人違反馬列主義或者唔符合社會主義發展規律。讀過馬克思著作嘅人，首先應該認同呢一點，然後先可以好好討論問題。至於桂西嘅土州縣，喺儂智高起義之前，唔係奴隸社會，而係一個氏族部落聯盟社會。。
三點結論：一、世界上古代各國嘅歷史發展，絕大部分都冇經過奴隸社會，直接就進入咗封建社會。就連希臘同羅馬呢啲典型嘅奴隸社會，一開始都唔係直接進入奴隸社會。二、由無階級嘅社會進入有階級嘅社會，最初被壓迫同剝削嘅階級係農奴，唔係奴隸。農奴出現得比奴隸更早。因為農奴制嘅封建社會制度最容易同農村公社制度結合。農奴產生嘅條件都比奴隸簡單，所以先發生。三、家庭奴隸制嘅出現都相對容易，喺世界各國嘅古代歷史都有。好多人成日誤以為呢啲就係奴隸社會，大多數都係因為咁。但係制度係表面現象，唔係本質，係一回事；達唔達到奴隸社會嘅水平，又係另一回事。呢兩樣嘢唔可以混為一談。。
張廣誌嘅觀點：
事實上，唔經過奴隸社會，見之於廣大地區，係通例。經過奴隸社會，見諸極個別地區，係變例。以變例為通例，係以偏概全。
胡曲園嘅觀點：
商、周社會中嘅奴隸數量都係好少嘅，佢哋喺生產上冇主導地位，反之，喺生產中佔主導地位嘅，係公社農民。前面講過，公社農民並唔係奴隸，既然係噉，點可以話商、周係奴隸社會呢？古代希臘喺公社解體之後，由於奴隸勞動得到高度發展，先被一啲人為做奴隸社會，但喺中國古代並唔存在呢樣嘢。

學派特點
呢啲學者長期喺師範院校搞高等教育，對於將唔符合中國古代史客觀事實嘅「奴隸社會」嗰啲嘢寫入歷史教科書特別反感。佢哋深惡痛絕呢種貽害後學嘅「偽知識」會誤導一代又一代嘅青年。因此，基於職業道德同學術操守，佢哋紛紛挺身而出，為真理而戰。
呢啲學者長期從事師範高等教育，對唔啱中國古代史客觀事實嘅「奴隸社會」嗰啲嘢，寫入歷史教科書尤爲反感，深惡痛絕呢種貽害後學嘅「偽知識」誤導一代代青年。因此，職業道德同學問操守促使佢哋紛紛挺身而出爲真理而戰。

影響
「無奴學派」形成之後，到咗21世紀頭十年，有好多史學家都勇敢咁放棄咗以前嘅觀點，基本上認同咗「中國冇奴隸社會」呢個講法。好似何茲全先生咁，佢放棄咗魏晉封建論，認為中國冇奴隸社會。「有奴論」嘅郭沫若派四大主力：白壽彜、楊寬、吳大琨同埋田昌五都先後改變咗立場，放棄咗過往嗰套「古史分期五種形態」嘅固定講法，轉而支持「無奴主張」。
無後

無後（Childlessness），又叫無後代、無仔女，係指一個人無任何後代嘅狀態，可能係伴侶入面其中一方或者雙方無仔生，或者同個人有關，對個人、社會同政治上都有影響。如果係純粹唔想生，咁就係「自願唔生仔」。

原因
無後嘅原因有：
身體問題：因為身體問題（女方不孕、男方不育），因而無得生。響任何一個社會，都有大約2%嘅人係咁。
社會性無仔生：係指因為經濟同環境問題，被迫唔生仔。多數指一啲好窮嘅女人，因生活環境差、養唔起，而被迫唔生。
性病：可能伴侶嘅其中一方響性方面有問題（就好似子宮內膜異位症、滑精病），而好難生到仔。
年紀大：因為伴侶其中一方（特別係女方）年紀太大，就會好難生得出。
另外仲有可能成世人因為未搵到伴侶而無後，個啲人叫「單身」。
無奇不有

無奇不有係一個麻雀術語，係指新章麻雀喺六獨同十八番之上，再加多幾種唔同嘅新章番種。無奇不有以難度見稱，所以某啲番種甚至唔需要四撘一對或者五撘一對食糊，例如「十三不搭」。

全大、全中、全小
即係手上無門風(東南西北)或者番子(中發白)，而筒索萬上面嘅數字唔係大就係細，例如「七八九」就全大，「四五六」就全中，而「一二三」就全小咁。
無害通航

無害通航（英文Innocent passage），海洋法概念一則，船過他國領海，受到某啲限制。聯合國海洋公約，定義無害通航如下：
通航視為無害，只要無損岸國嘅和平、秩序同安全。依種通航，要合乎本公約同國際法規定。
無害通航，承認一國領海所有權。自由航行就唔同，截然挑戰所有權。
此法一九五八年所擬，一九八二年確認。
無形之手

無形之手（英文：invisible hand）係由經濟學之父亞當史密夫（Adam Smith）提出嘅一個概念。
無形之手簡單講係噉：個體人類正路會係為咗自己利益而作出經濟決策，但佢哋嘅自私行為好多時會無意中引致一啲對社會整體嚟講有利嘅效果，就彷彿好似佢哋俾隻無形嘅手帶引緊噉樣，例：一個生意人為咗自己賺錢搞生意，搞得成功，佢自己賺到錢（佢自己著數）之餘又為自己身處嗰個城市創造工作職位（其他人都跟住有著數）。
對經濟政策嘅爭詏好多時就係圍繞住「無形之手有幾勁」－覺得無形之手唔夠勁嘅人，往往會覺得政府有必要介入經濟事務，所以會支持政府出手干預市場。
澳景路

澳景路（英文：O King Road）係香港一條馬路，連接藍田碧雲道，同喺將軍澳新市鎮調景嶺嘅維景灣畔同翠嶺路，條路沿照鏡環山同五桂山之間嘅調景嶺坳修建，全長大約2.3公里。因為呢條路係私人住宅維景灣畔維修保養嘅公家通道，所以唔係私家路而係由維景灣畔管理。
呢條路喺維景灣畔興建前已經通車，最初連接藍田（廣田邨）巴士總站同照鏡環山以北嘅調景嶺寮屋區同工廠，啲工廠喺1990年代中陸續遷拆，同發展為新市鎮。道路盡頭改為起高密度私人住宅，九龍出入口向南面嘅碧雲道移前約150米，等有多啲空間起管理設施，沿路亦有過包括路面擴闊等重修工程，但到依家仍然係政府土地。新路面為配合維景灣畔落成，呢條路亦被改名為澳景路。

意外
2011年6月，一名中年休班消防員，係油塘宿舍附近澳景路「長命斜」踩單車練氣時，踩2公里到落斜時喺彎位失控，高速撼路邊防撞欄後人車分離，凌空頭撼路牌鐵柱爆頭死亡。事後管理公司掛上「警告！此路段不適宜進行單車活動」嘅紅色警告牌。
2016年4月28號清晨，將軍澳澳景路維景灣畔對開發生嚴重單車意外，一名年約70至80歲男子被人發現倒臥行車路上，頭部重創，送院搶救後不治。
澳洲中國和平統一促進會

澳洲中國和平統一促進會（Australian Council for the Promotion of Peaceful Reunification of China, ACPPRC）係一個由澳洲華人喺2000年7月建立，支持中共嘅組織，宗旨係推動中澳關係，同埋反對台灣獨立。

政治立場
佢哋嘅立場係親中共，同中國駐澳洲嘅領事館有密切關係，亦反對台灣獨立。查爾斯斯特大學（Charles Sturt University）學者克萊夫·漢密爾頓（Clive Hamilton）嘅研究亦指出，呢個組織係中國以外，最活躍嘅親北京組織之一，代表中國共產黨喺澳洲進行政治活動。而澳洲戰略政策研究所（China Strategic Policy Institute）中國問題專家Alex Joske亦指，呢個組織係同中國共產黨有聯繫嘅影響力中心。
另外，喺北京未經香港人同意強行通過《香港國安法》同埋修改香港選舉制度大幅度削減直選議席嘅問題上（呢兩樣嘢引起泛民主派一致負評），佢哋亦對北京表示高度支持。

中共滲透澳洲政壇事件
喺2019-2020年，有一啲澳洲嘅政治人物被揭露同中共喺澳洲嘅組織，有著唔同形式嘅聯繫。例如，例如工黨前參議員鄧森（Sam Dastyari），就曾經被揭發同呢個組織有一定關係，亦因為咁黯然下台。而悉尼市政府市議員郭耀文，就喺2020年披露自己為澳洲中國和平統一促進會提供諮詢，但就形容自己嘅參與係嚴格受限同榮譽性質。
澳女星

澳女星（Ausonia），即係小行星63，係太陽系小行星帶嘅一粒小行星，喺1861年2月10號發現。
澳扁豆屬

澳扁豆屬（粵拼：ou3 bin2 dau6 suk6，學名：Austrodolichos ），係豆目豆科蝶形花亞科嘅其中一個屬。
澳大拉西亞洲

澳大拉西亞洲（Australasia），或者澳大拉西亞，係講大洋洲下面嘅澳洲、紐西蘭，同埋太平洋上面，響佢哋周圍嘅島。因為範圍主要係得澳洲、紐西蘭兩國，所以有時會叫澳紐。
呢個係1756年，Charles de Brosses寫佢本法文版嘅書：《Histoire des navigations aux terres australes》時作嘅。呢個名係用拉丁文講亞洲之南，以便分開東太平洋嘅波利尼西亞同南太平洋嘅麥哲倫尼加（Magellanica）。亦都分開埋東北太平洋嘅密克羅尼西亞（Micronesia）。
武漢三鎮

武漢三鎮係武昌、漢陽、漢口三個鎮合稱，呢三個鎮後尾合併成一個市級行政區，就係武漢市。
武漢三鎮足球會

武漢三鎮足球會（簡化字：武汉三镇足球俱乐部）係中國武漢一間職業足球球會，喺2013年成立，依家踢緊中國足球協會超級聯賽。
武漢東湖新技術產業開發區

武漢東湖新技術產業開發區係中國湖北武漢一個經濟開發區，總面積518平方公里，人口40萬。
武漢歡樂谷

武漢歡樂谷係中國湖北武漢一個主題公園，亦係深圳華僑城集團旗下嘅第五個歡樂谷，2012年開張。
武漢經濟技術開發區

武漢經濟技術開發區係中國湖北武漢一個經濟開發區，總面積490平方公里，人口40萬。
武漢化學工業區

武漢化學工業區係中國湖北武漢一個經濟開發區，總面積72平方公里。
武漢大學

武漢大學，簡稱「武大」，最先嘅校名係自强學堂，係中國第一間最高學府，喺武漢市武昌區，1893年創立。
喺中國近現代史上，武大係中國新文化運動嘅中心，亦係中國多種政治思潮同埋社會理想嘅傳播地。武漢大學喺中國文化史同近現代史享有重要嘅地位。
武漢中學

武漢中學（英文：Wuhan High School）係中國湖北一間左派中學，前身係私立武漢中學，位於武漢武昌城，由中共創黨成員之一董必武響1920年創辦，創校校長係劉樹仁，而現任校長係楊定成。
武漢中學有分高中部同埋初中部，初中部有大約千幾名學生，而高中部人數比較多，有接近二千名學生。
1965年響原校址上面將私立武漢中學改建做武漢中學，響1985年獲政府確立做湖北省重點中學，響1992年獲政府評為武昌名校之一。
武漢國際機場

武漢天河國際機場而家係成個華中地區最大嘅機場，最初響1991年投入使用。
王紹安

王紹安（粵拼：wong4 siu6 on1，1984年10月31號—）係中華民國男泳手。

葳蕤史
呢節要加長。
王絨鴨

王絨鴨（Somateria spectabilis）係一種大型嘅海鴨，佢哋住響北半球嘅歐洲東北面，北美洲同亞洲。每年六月至七月會飛去北極繁殖，響地上生4至7隻蛋。
阿拉斯加嘅雌性王絨鴨
Somateria spectabilis
王綺琴

王綺琴（英文：Wong Yee Kam，1964年12月18號—）係無綫電視女藝員，以前係舞蹈藝員，後來參加無綫電視喺1986年搞嘅電視小姐選舉演無線電視劇《家變》由汪明荃飾演嘅洛琳攞冠軍而成為電視藝員。然後喺電視劇大運河入面飾演重角紅拂女。
後來約莫喺1991年淡出香港娛樂圈，移民去馬來西亞。1998年亞洲金融風暴，馬來西亞元貶值，佢個人資產冇咗四成，損失達七位數字。2003年回流香港，2014年重返無綫電視，回巢後首部電視劇係《東坡家事》。
王維基

王維基（英文：Ricky Wong，1961年12月13號—），係浙江寧波人，香港出世，城市電訊（港交所：1137，NASDAQ: CTEL）兼香港寬頻創辦人兼董事會阿頭。
王維基喺2008年做過亞洲電視12日行政總裁，同張永霖做同事，結果「請辭」，張永霖話王某要走人，唔係因為問亞洲小姐個上圍真定假單嘢。不過佢就話自己「12日維新」失敗。
2009年佢知香港特別行政區行政長官曾蔭權打算多發幾個免費電視牌照，噉王維基就嗱嗱聲去申請，重向無綫電視同亞洲電視挖角。點知2012年都未有牌，重俾亞視盛品儒話複印商業秘密，盛叫王快啲去警局自首，王就話去咗高等法院告盛同亞視誹謗。
2013年，港府決定唔發牌畀香港電視網絡，有傳聞話係梁振英、蘇錦樑嘅一籃子決定所引起，亦有人話係王維基同黎智英關係密切。
2016年，王維基用獨立身份參加第6屆香港立法會選舉嘅港島區嘅地區直選，主要政綱係要特首梁振英落台，但得票唔夠陳淑莊多排第七，因而飲恨。
王繼三

王繼三（粵拼：wong4 gai3 saam1），係臺灣音樂製作人。

經歷
2007年，佢憑住為迷路製作嘅《Blue in love》專輯入圍第18屆金曲獎最佳編曲人獎。
漆咸道

漆咸道同柯士甸道160號交界處嘅一座建築物嘉諾撒聖瑪利書院，佢嘅東面係香港歷史博物館同埋暢運道，有紅綠燈位，交通好繁忙。
漆咸道（英文：Chatham Road）係香港九龍嘅一條路，分成漆咸道南同埋漆咸道北兩段。漆咸道最初只有大包米到紅磡一段，即係南段，後尾就拉長到去土瓜灣。新加嗰段地理位置比較北，所以叫漆咸道北，而本來嗰段就順理成章改名做漆咸道南。漆咸道頭嗰段喺1888年落成，當時叫做德輔道，1890年改名漆咸道。德輔道呢個名就畀咗香港島北部當時新起好嘅德輔道，用到而家。
漆咸道南由尖沙咀梳士巴利道近新世界中心開始，去到紅磡康莊道同漆咸道交界。一般嚟講香港人將漆咸道南當做尖沙咀同埋尖沙咀東嘅分水嶺。香港理工大學、香港科學館、香港歷史博物館同槍會山都喺條路沿線。
漆咸道北由漆咸道南同康莊道交界行去土瓜灣馬頭圍道，喺嗰度接上東九龍走廊北行。漆咸道北同東九龍走廊都係5號幹線嘅成員。喺紅磡寶其利街同溫思勞街一帶有一條同漆咸道北平行嘅單線北行車路，同樣被視為漆咸道北嘅一部份，不過嗰段路同漆咸道北主幹道被行人路完全分隔，喺主幹道嘅駕駛人士唔可以直接駛入嗰段漆咸道北，反之亦然。

名
漆咸道來自人名Chatham，讀/ˈtʃatəm/。查實英文化音節係咁分，chat﹣tham。tham之h，係指t要送氣音，讀似氹。之不過舊時譯名師爺，只係按串法估成chat-ham，結果出咗個咸音出來。
漆谷慶大病院站

漆谷慶大病院站係韓國大邱地鐵3號線嘅車站。
漆雕氏

漆雕（粵拼：cat1 diu1）係唐人姓氏，喺《百家姓》裏頭排第450位，依家經已冇乜人用。
呢篇漆雕氏係同姓氏有關嘅楔位文章，重未寫完嘅。麻煩你幫手充實佢。
漏奶症

漏奶症（英文：Galactorrhea）指嘅係又未大肚，又唔係餵緊奶嘅女人個波度分泌奶水嘅一種現象。導致溢乳症嘅原因有很多，可能係釋放泌乳激素調節不當、服用藥物、腦下垂體疾病、甲狀腺功能異常、腎衰竭、胸壁創傷、慢性乳房刺激等等嘅原因。
漆谷

漆谷（韓文：칠곡군／漆谷郡 Chilgok gun */?）係大韓民國慶尚北道嘅一個郡。
漆咸

漆咸（英文：William Chatham，1859年7月—1940年），係前香港工務司（發展局前身），1901年到1921年在任。
香港漆咸道、漆咸徑同漆咸圍個名都係紀念佢。
漆咸群島

漆咸群島空照圖。當中以漆咸群島最大，必島次居第二
漆咸群島（英文：Chatham Islands），係紐西蘭一個群島，喺南島基督城東面840km位，面積966平方公里。佢亦係紐西蘭，以至西蘭大陸最東邊嘅地方，大約喺400萬年前開始露出水面。
佢與世隔絕嘅位置孕育唔少特有動植物種，尤其雀，當地嘅哺乳類得海豹等海洋物種，同埋貓等入侵物種。唔少物種喺人類到埗後滅絕，淨低嘅正受到保育。同樣地，莫里奧里人曾經係當地原住民，估計從北面遠洋遷移，但係幾乎畀入侵嘅毛利人（紐西蘭原住民）趕盡殺絕。所以宜家嗰600名居民基本上都係外來血統。
由於群島近國際換日線以西，早期佢係全球時區最快嘅地方，不過基里巴斯政府喺1994年12月23號宣佈改時區兼喺1995年1月1號生效而跌落到第二快嘅地方。同基里地馬地同千禧島相比慢咗15分鐘（夏令時）到1個鐘頭又15分鐘（平時）。
歷代志上

《歷代志上》係《舊約聖經》嘅歷史書，天主教譯做《編年紀上》，原本同《歷代志下》係同一卷書，後來翻譯成希臘文嗰時先分成兩部分。

簡介
作者：以斯拉
日期：公元前450年
地點：耶路撒冷
歷代志上下兩卷嘅主要內容係喺唔同觀點複述撒母耳記上下同列王紀上下卷嘅記載。對以色列君主政體嘅記述有兩個主要目的：
說明以色列同猶大兩國雖然遭受種種災難，上帝仍然信守應許，通過住喺猶大嘅人實現佢對子民嘅計劃。為確認呢個信念，呢卷書嘅作者特別注意大衛同所羅門嘅偉大成就，約沙法、希西家、約西亞等人嘅改革工作，始終對上帝忠誠嘅人民。
記述耶路撒冷聖殿崇拜嘅開始，特別說明執行崇拜儀式嘅祭司同利未族嘅制度。作者認為大衛係理想嘅君王。雖然聖殿係所羅門建造嘅，呢卷書認為大衛係聖殿裏面同祭禮嘅創立人。
歷史奇幻

歷史奇幻（historical fantasy）係奇幻嘅一種子文類。特徵係故仔設於虛構世界（定義上屬奇幻），但個虛構世界同某啲古代嘅社會好相似，除咗可能有魔法之外，基本上同嗰啲古代社會冇乜大分別，而且故仔嘅情節好多時直頭係基於某啲歷史大事嘅。
歷史學

歷史學，簡稱史學，係研究人類社會過去一切問題在內嘅科學。歷史學唔係信條、教義、文學。歷史科學嘅目的就係盡可能噉接近真實情況。

研究方法
司馬遷寫嘅史記序
其實早喺西周嗰陣已經有「作冊」、「史某」呢啲講法。「史」喺西周時期就係負責記錄嘅人。喺中國古代，記錄歷史分兩種：一種係皇家嘅，另一種係民間嘅。西周嘅金文就係皇家史學嘅代表作，而春秋同史記就係民間史學嘅經典之作。歷史學喺中國古代皇家教育入面都係一個好重要嘅部分。
講到歐洲嘅歷史學，佢嘅鼻祖就係修昔底德、希羅多德同天主教會嘅史學。到咗啟蒙時代之後，啲人就開始注重理性思考，好似伏爾泰寫路易十四時代嗰陣咁。普魯士嘅蘭克就從語言、民俗調查同埋政府檔案入手嚟寫歷史。佢睇咗好多普魯士、意大利嘅官方檔案，仲有塞爾維亞民族嘅語言資料，呢啲嘢喺當時都係好受重視㗎。到咗20世紀，歷史學研究嘅範圍就擴大到社會經濟問題，好似年鑑學派、公共史學、口述歷史咁。

性質
雖然係噉，但係講到歷史學家做啲乜嘢，佢哋都有幾個共通嘅特點：
首先，想話自己做緊歷史學研究，就一定要揀同真實嘅過去有關嘅題目。史學家唔可以亂咁作故仔，講啲冇發生過嘅嘢，呢一點同文學好唔同。歷史學要有證據先得，講乜都要有充足嘅理據支持。歷史學家用嚟做證據嘅嘢，我哋就叫做「史料」。不過喺1970年代之後，隨住所謂嘅後現代思潮興起，西方史學界就出現咗啲較為激進嘅理論家，好似海登·懷特咁。佢從語言學同修辭學嘅角度去分析歷史書寫嘅結構，話歷史同文學其實冇乜本質上嘅分別。
第二，歷史學家寫歷史嗰陣要盡量唔好加入自己嘅主觀意見，唔可以喺做研究嘅時候講自己嘅立場。因為歷史學家都相信自己做嘅嘢係要幫而家嘅人重建真實嘅過去。如果加入太多自己嘅立場，會令到真相變晒樣，咁呢啲「史料」就冇人用得著喇。不過錢鍾書就覺得，就算幾客觀嘅「史料」都避免唔到真相會有啲變樣，佢話「史學好難逃得過失真呢個劫數」。錢鍾書雖然贊成司馬光用野史小說嚟寫《通鑑》，但佢都話「啲稗史小說、街頭巷尾嘅傳聞，就算唔可以當做係真實嘅歷史事實，都可以用嚟睇人性同人心㗎。」
第三，歷史學家除咗要重建過去之外，最緊要嘅係要解釋點解過去會發生呢啲事，同埋呢啲事對而家嘅人有咩意義。所以歷史學家同律師、政治人等其他讀歷史嘅人唔同，歷史學家研究歷史嘅時候係想搵出歷史背後嘅脈絡，唔係要評判古人嘅是非對錯。歷史學家要從唔同角度去解釋過去，唔係用而家人嘅眼光去批評以前嘅人。
傳統上，歷史學家做研究係為咗搵某個大問題嘅答案，而呢個大問題通常同當時嘅人有密切關係。呢一點令到歷史學家同純粹鍾意舊嘢嘅人有分別。中國史嘅奠基者之一司馬遷就話史學嘅目標係「究天人之際，通古今之變，成一家之言」。歷史學者可能會為咗解決而家政治改革嘅問題去研究古代政治改革嘅成敗得失，唔會冇理由噉樣去研究啲同而家生活冇關係嘅嘢。歷史學唔係為咗堆知識而堆知識，相反，佢係為咗某啲特定目的先至去做有計劃嘅研究。不過，到咗20世紀後期，隨住微觀史同文化史嘅興起，傳統嘅歷史觀就受到挑戰。女權主義同酷兒理論等「後學」嘅新興學派就批評傳統史學同社會上層階級嘅關係太密切，話而家嘅研究方向忽略咗邊緣人群同底層社會。

文體
傳統嘅中國歷史著作可以分為以下三種體裁：
編年體。以歷史事件發生嘅時間為順序去編撰、記述歷史嘅一種方式。
紀傳體。以人物立傳記（皇帝嘅傳記叫做「紀」，一般人嘅歷史就叫做「傳」，記載諸侯叫做「世家」，特殊情形嘅人物叫做「載記」，記載制度、風俗、經濟嘅叫做「志」，以表格排列歷史大事叫做「表」）嘅方式記敘史實。
紀事本末體。

研究範疇
即係史學方法。一般歷史研究會採用史料嘅收羅同編輯。
舊史學方法
新史學方法
口述史學法
計量史學法

學派
政治史|思想史|經濟史|法制史|社會史|人口史|文化史|科學史|醫療史|婦女史|外交史|教育史|傳播史|藝術史|文學史|史學史|歷史語言學|譜牒學|方志學|歷史哲學|金石學|軍事史|歷史地理學|醫學史|
中華人民共和國教育部定義嘅歷史學一級學科有：考古學、中國史、世界史。
蘭克學派
實証史學
年鑑學派
斯賓格勒學派
歷史也瘋狂

《歷史也瘋狂》（英文：History Must Be Crazy）係1991年亞洲電視製作嘅電視節目，由劉志榮、盧海鵬、李麗蕊、安德尊等主持，以搞笑形式細講中外古代典故、名人故事、古代冷知識。
歷劫親情

《歷劫親情》係喺1961年嘅一部粵語片，由莫康時執導，丁瑩、張儀主演。呢齣戲係由香港商業電台李我寫嘅天空小說改編。

情節
樂太喺戰亂嘅時候同細女失散咗，只係帶住大女樂翠然同戰亂嗰陣收養嘅細路樂天任逃難，之後做生意發咗達。
好多年之後，天任同女工雲玉燕拍拖，樂太雖然嫌棄玉燕窮，但係因為天任好鍾意玉燕，翠然又有咗男朋友谷達嘅BB，急住結婚，於是勉強俾天同玉燕結婚。玉燕婚後俾樂太刻薄，只好委曲求全。
谷達因為欠下巨債，偷咗樂太啲首飾，點知樂太認定係玉燕偷，將佢趕走，後來雖然知道怪錯咗玉燕，但都唔俾佢返屋企。天任好唔捨得玉燕，拉扯之間俾樂太見到玉燕頸上粒痣，先知道原來係自己個細女，於是母女團聚。
歷史主義

有啲人認為必須研究同埋解釋人類歷史發展，基於呢啲解釋，先至可能認真了解社會與政治。呢種見解俾卡爾波普爾（Karl Popper）叫做歷史主義（Historicism）。
喺本文，「人類歷史」同「人類發展」或「人類發展史」相通，即喺英語 History 嘅廣義，而唔係「記錄往事」嘅意思。

簡介
自古以來就有唔少人嘗試以研究同解釋個別人類歷史發展（如部落史、國王史）為基礎，去理解個別嘅社會同政治，認為了解歷史發展嘅趨勢就可以掌握未來發展，知道有乜趨勢會容易成功。
黑格爾係較早有系統咁去理解整體人類歷史發展嘅過程（睇辯證法），幫歷史主義建立基礎元素。呢種元素喺十九世紀興起，包括馬克思認為共產主義係人類發展嘅最終目標（睇歷史唯物主義）。
歷史主義有時會同還原論相比：還原論主張可以將人類發展還原為基本法則。例如，有啲人類歷史發展係由經濟法則所決定嘅（經濟決定論）。歷史主義者就以解釋個別人類歷史發展，建立佢相信嘅基礎法則。
「歷史主義」喺其他範圍有唔同用法。喺人類學上，「歷史主義」指人類或生物會適應當地環境而作出發展。喺神學上嘅使用，指一啲基督教教派亦會以「歷史主義」為名理解聖經嘅預言，特別係同教會發展作出關連理解。
卡爾·波普爾批評歷史主義嘅各種形式，指佢根源喺決定論同埋整體論。

普世歷史
内文：社會進步同普世歷史
康德喺提到普世歷史中開宗明義咁講，每種生物都會發展成為佢「註定嘅目的」（或叫「歷史嘅終結」），而人類作為獨有可以利用理性嘅生物，人類嗰歷史發展都有佢完整使用理性嘅目的：就係建立普世嘅公民社會。邁向呢個目的嘅發展就係社會進步。
後世對黑格爾嗰歷史主義嘅詮譯，明顯比起康德嗰普世歷史豐富得多。黑格爾曾經教過學生，學生嘅筆記被後世稱為「歷史哲學講義」，佢嗰形式雖然是對唔同地方嘅歷史作逐一研究，但核心仍然以普世歷史為具體內容，亦即係不論歷史嘅形態喺各地唔同，速度亦都唔同，歷史都係由理性推動。喺黑格爾死後，佢嘅支持者喺詮譯普世歷史時有唔同取向，有啲支持認為當時嘅歐洲已經到達「註定嘅目的」，較重視國家機器同埋憲法嘅重要性，另一啲認為歐洲仍然存在好多矛盾，較重視辯證法繼續推動社會進步。隨之而來，歷史主義嘅發展變得多樣化。
因為馬克思嘅共產主義被後世一步步實踐（至少共產政權對係咁講），共產主義嗰「註定嘅目的」本質亦為後世所留意，而且一般嚟講馬克思比起黑格爾更為人所知。
現代都有針對「註定嘅目的」嘅論述，例如法蘭西斯·福山相信現代社會嗰自由民主制已實際上成為自然人嗰「註定嘅目的」，但有啲因素（例造生物科技，超人類之類）可能產生新嘅歷史目的。

新歷史主義
内文：新歷史主義
米歇爾·傅柯同雅各·拉岡認為，喺理解某個觀念或某個論據時，必須先理解背後嗰歷史環境。呢個理論喺八九十年代發展迅速。
呢個態度喺理解同評論文學作品時亦有應用，Stephen Greenblatt 喺呢個學派嘅代表。

人類學上嘅歷史主義
人類學學者法蘭茲·鮑亞士喺研究人類發展嘅時候，特別重視人類首先適應本地環境同文化語境，然後人類文化先慢慢向外擴散同互相影響（Marvin Harris後來叫呢個諗法做「歷史特殊論」）。佢領導嘅學派反對直向進化論（認為人類進化只有程度高低嘅差異之學說，因此產生進化光譜）。歷史特殊論同樣重視演化論嗰適應同競爭要素，不過適應到某個地區嘅文化唔一定可以適應其他地區。呢個學派嘅思想又反過來影響生物學嗰演化論，過去被叫做「進化論」喺今日要改名做「演化論」。
法蘭茲·鮑亞士用嘅研究方法是以採集經驗為主嘅，即係喺針對某個社會或某個事件中，研究人員需要採集好多導致呢件事件嗰輸入，然後達至有關嘅因果關係理論。因此呢個方法學被稱為歷史主義。但係同「普世歷史」觀念不同，咁嘅研究方法係冇可能建立廣義理論。

基督教嘅歷史主義
歷史主義亦可以指一啲新教派系喺理解聖經（特別喺但以理書同坦啟示錄）預言時嘅方法。按呢啲理論，有關預言係正在發展之中，既唔係只係喺過去出現亦唔係淨係展望未來。呢嗰派系將現世嘅教會（公教）與「真正教會」區分出來，並對公教作強烈批判。

卡爾波普爾
卡爾波普爾喺《開放社會及其敵人》（英文：The Open Society and Its Enemies）中攻擊柏拉圖同埋馬克思有關佢哋歷史主義嘅立場，特別係有關佢哋認為歷史發展嘅必然性，罷黜咗每人貢獻社會演進嘅民主責任，因此導致極權主義。
波普爾喺呢本書第二十二章亦反對「道德歷史主義」，反對從歷史發展中建立道德。呢個包括道德實證主義（當今當權者係啱嘅）、道德保守主義（傳統係啱嘅）以及道德未來主義（未來當權者係啱嘅），指呢三樣其實都冇任何道德標準可言。
波普爾亦抨擊阿諾爾得·約瑟·湯恩比嘅歷史相對主義（historism）（集中評擊《A Study of History》）。所謂歷史相對主義，就指所有歷史思想都侷限於佢嘅歷史語境同環境，因此新歷史主義係歷史相對主義。呢嗰悖論同相對主義一樣：「歷史相對主義點樣脫離佢嘅歷史語境同環境，成為普世嘅歷史思想呢？」波普爾並唔反對歷史相對主義者嘅研究結論，只係認為呢個研究方法係反理性。
福田恭大

福田恭大（1992年3月13號—）係日本足球員，司職中場，效力過FC琉球。
福田愛大

福田愛大（1994年12月18號—）係日本足球員，打前鋒位置，效力FC琉球。
福田康夫

福田康夫（Yasuo Fukuda，1936年7月16號—）係日本前首相（第91任）。佢出生政治世家，係第67任日本首相福田赳夫大仔，可以話係日本第一對父子首相。
福田康夫1936年7月16號喺日本群馬縣高崎市出世，1959年三月喺日本早稻田大學政治經濟專業畢業，之後喺石油公司做。1977年做咗首相秘書，1990年當選做眾議院議員，之後一路做過外務省政務次官、自民黨副幹事長、政調會副會長、內閣官房長官。2007年9月23號當選自民黨總裁。同年9月25號當選日本第91任首相，不過任期只維持短短一年時間。
福田區圖書館

福田區圖書館係廣東深圳福田區嘅公共圖書館。總館喺景田路70號圖書館大廈。
1999年7月開始籌辦福田區圖書館，設喺中共福田區委大院入邊，喺2001年12月對外開放。2008年4月遷入景田路圖書館大廈，8月8號正式對外開放。另外屬下仲有10間街道分館、89間社區分館同4間主題分館。
圖書館大廈佔地面積12,311平方米，總建築面積43,890平方米。其中圖書館佔有建築面積10,260平方米，分佈喺大廈西側嘅－1、1、2、3樓，以及4樓成層樓。
福田彩乃

福田彩乃 ，係日本嘅一個女演員。

拍過嘅作品一覽
呢個表唔完整，歡迎加料。
福田健介

福田健介（1984年7月24號—）係日本足球員，司職後衞，效力長崎成功丸。
福田區

福田區（粵拼：fuk1 tin4 keoi1）係深圳嘅六個區之一，同南山區、寶安區重有羅湖區隔住，位於深圳經濟特區中心。深圳市委同市政府都設喺呢個區，係深圳重點開發同建設嘅中心城區，會發展為深圳嘅行政、文化、信息、國際展覽同商務中心。
福田友也

福田友也（1992年9月10號—）係日本足球員，司職後衞，效力盛岡仙鶴。
福田口岸

福田口岸（英文：Futian Port）係深圳同香港之間其中一個出入境口岸，香港對應嗰邊係落馬洲支線管制站（英文：Lok Ma Chau Spur Line Control Point）。口岸連住深圳地鐵四號綫福田口岸站同埋港鐵落馬洲站，喺2007年8月15號開通。
法國政區

法國政區大致分做五層。響法國本土，總共分做13個大區、96個省、322個區、1,955個縣同36,529個市鎮。響法國海外屬地，總共分做5個海外大區、12個區、172個縣同129個市鎮（縣多過市鎮，因為唔少市鎮都涵蓋多過一個縣）。
法國文學

法國文學（Littérature française）係指由法國人寫嘅文學。由於絕大多數法國人都係用法文，所以法國文學係法文文學嘅最主要部份，而兩個詞喺日常好多情況下都可以互通去用。
法國旗

法國旗，係代表法國嘅旗。旗長闊比例2:3，由藍、白、紅三隻色組成，亦係最出名嘅三色旗。
法國旗裡面嘅藍、白、紅三隻色正正就係代表法國嘅國家格言：自由、平等、博愛。
法國抵抗運動

法國抵抗運動（粵拼：faat3 gwok3 dai2 kong3 wan6 dung6，法文：la Résistance）係喺第二次世界大戰嗰陣為咗抵抗納粹德國對法國嘅佔領同統治而組織起嚟嘅抵抗運動。
法國海外屬地

法國海外屬地 (法文：France d'outre-mer) 係法國喺歐洲以外嘅13笪領土，主要都係法蘭西殖民帝國之後，冇經過去殖民化而留底咗落咗嘅地方。佢哋大部分都係屬於歐盟領土，不過唔係全部。
喺行政上，法國嘅屬地並唔係基於本土定海外嚟分，而係用佢嘅區劃嚟分：所有法國大區，包括13個本土同5個海外，係完全一樣嘅。喺大區以外，法國仲有5個海外集體同埋3笪有自己地位嘅屬地。雖然佢哋喺法律上嘅自治權都唔一樣，不過全部有人住嘅地方，都會喺法國國會有議員代表。
除咗南極洲嘅部分之外，法國嘅海外屬地總共嘅面積係120,396平方公里（46,485平方英里），包含咗國家18%嘅領土。佢嘅專屬經濟區（EEZ）面積更加係成個國家嘅96.7%，因為基本上都係海中間嘅島，覆蓋嘅範圍好大。
截至2024年1月，法國海外屬地總共有283.4萬人住。佢哋絕大部分都係法國嘅公民，所以佢哋亦都係歐盟公民，雖然唔住喺歐洲，不過都能夠參與歐盟嘅選舉。
法國本土

法國本土，即法國喺歐洲嘅領土，相對於海外領土而言，亦即法國海外屬土而言。法國本土又叫法國歐洲領土，或法國人叫六邊法國。
字法文為France métropolitaine or la Métropole，英文譒為Metropolitan France。métropolitaine、定Métropole、定Metropolitan，都取自古希臘文metropolis。μήτηρ mētēr ，亦係亞媽，πόλις pólis，亦即為城，夾埋即係亞媽之城。古希臘係城邦制，一個個城咁睇。起原地叫亞媽，亦即本土，分出叫殖民地。法國就用咗依個說法，講歐洲原本嘅領土。依種叫法，喺歐洲殖民興旺時，都幾流行。之不過，時而世易，如今有啲海外國民會反感。
法國法律

法國法律（英文：Law of France），係指法國嘅司法系統。法國法律系根據法典同法規寫出嚟嘅民法法系。喺法國最有影響力嘅法典係拿破崙民法典，之後啟發咗歐洲同其他世界各地嘅民法典。喺1958年法國憲法採用咗呢個憲法同時亦都係法國嘅最高法侓。歐盟法律喺法國同其他歐洲聯盟成員國都變得越嚟越重要。
喺學術層面嚟講，法國法侓都可以分做兩方面：私法（Droit privé）、公法（droit public）。而呢兩個法侓同傳統嘅普通法系唔同嘅地方喺刑法同民法。
法國波旁復辟

法國波旁復辟（法文：Français restauration bourbonienne）係法國喺1814年拿破崙退位到1830年爆發七月革命期間波旁王朝復辟嘅時期，嗰陣出過兩位國王：路易十八同查理十世。
法國手語

法國手語（粵音：faat3 gwok3 sau2 jyu5，法文：langue des signes française）係喺法國同埋瑞士法文區主要通行嘅手語。據《民族語》嘅統計，一共有十萬人用緊。法國手語仲同第啲手語（譬如荷蘭手語、德國手語、愛爾蘭手語、美國手語、魁北克手語、巴西手語同埋俄羅斯手語等等）都有啲啦掕。
睇樓

睇樓，係一種樓盤買賣市場嘅活動，即係買屋、買樓、買房之前嘅驗貨，同時包括埋即場問價、格價或者講價咁。
嚮相信買樓可以發達嘅社會，喺香港睇樓已經成為假日節目。
睇書

睇書，又叫閱讀，係透過文字、圖像等資料（好多時都係書）去理解入面嘅資訊同意義。
睇相

睇相係中國傳統嘅占卜方法，透過一個人嘅外表特徵（尤其係面同手板）、出世時辰八字、姓名等等元素去睇佢自身運程。
睇雀

睇雀，文雅就叫觀鳥，係晌戶外地方用望遠鏡遠距離睇野生雀嘅娛樂活動，有啲亦會帶埋相機影相。
睇魚岩頂

睇魚岩頂（Tai Yue Ngam Teng）係香港嘅山，海拔高233米，喺西貢區，附近範圍劃咗入西貢東郊野公園。

睇魚岩頂山勢尖削，所以同鄰近嘅蚺蛇尖同埋釣魚翁夾埋叫「西貢三尖」。
睇症

睇症（粵拼：tai2 zing3），學術上叫診斷（粵拼：can2 dyun6），係醫學上去睇下病人出現乜嘢問題嘅過程。「診斷」可以分做診症同斷症兩個部份，即係先係用唔同方法去檢查病人嘅生理情況，睇下有無特別病徵，再跟檢驗結果同病歷等資料去判斷病人究竟有咩事。
睇色，戒

《睇色，戒》係李歐梵寫嘅一本書，用文化研究嘅角度討論張愛玲小說《色，戒》、李安改編嘅電影，同埋睇戲人反應。
睇過學過先識碳

《睇過學過先識碳》（英文：Carbon Quiz Contest）係香港MakerVille製作嘅環保遊戲節目，由陳俞希主持，羅振峰、張右雨同米露迪參賽，2024年8月17號同8月24號兩個禮拜六19:30 - 20:00喺香港電視娛樂ViuTV播。呢個節目係由「環境運動委員會」特約播出。
石鼓壟道遊樂場

石鼓壟道遊樂場，香港公園之一，遊樂場之一，喺九龍城樂善道十八號，英文叫Shek Ku Lung Road Playground。行政上歸黃大仙區。設施有硬地球場、排球場、網球場，以及五人足球場。
石龜晃

石龜晃（1985年5月20號—）係日本足球員，司職後衞，效力過大宮松鼠，及草津溫泉。
石鼓洲

石鼓洲（Shek Kwu Chau）係香港一島，喺大嶼山芝麻灣半島南面、長洲西面。行政上歸離島區。
石鼓洲有座男子戒毒所，遲下會起多座垃圾焚化爐。

名
廣人人叫島做洲或山，而石鼓係大石咁解，皆因大石似鼓。
石龍區

石龍區係中國河南平頂山市一個市轄區，總面積38平方公里，人口6萬。
石龜車站

石龜車站係臺灣鐵路公司縱貫線南段嘅一個鐵路車站。
石龍

石龍係中國廣東東莞嘅一個鎮，面積11平方公里，人口7萬。

歷史
喺二十世紀石龍係廣深鐵路上嘅三個大站之一，每日有幾班火車停站，來往廣州、樟木頭、常平同深圳，嚟自香港嘅旅客經由深圳抵達，方便嘅交通加上頻繁嘅交往令到石龍嘅居民都以白話為主要嘅生活語言。喺二十世紀八十年代之前，石龍淨係得一條主要大街中山路，中山路由石龍頭閞始，一直伸展到石龍火車站。嗰時石龍已經有衛生院、大會堂、中山公園等設施。
石龍拱

石龍拱（Shek Lung Kung）係香港嘅山，海拔高474米，喺荃灣區，附近範圍劃咗入大欖郊野公園。
潘瑋柏

潘瑋柏（粵拼：pun1 wai5 paak3；英文：Will Pan；1980年8月6號—），係美籍華裔男唱作人、演員、主持人。2001年喺台灣演藝圈出道，2015年開始喺中國大陸娛樂圈發展。喺中國大陸綜藝節目《中國有嘻哈》同《中國新說唱》等節目做過過製作人。
潘清簡

潘清簡（Phan Thanh Giản，Phan Thanh Jan。1796年11月11號—1867年8月4號）又名靖伯（Tĩnh Bá），字淡如（Đạm Như），號梁溪（Lương Khê，一號梅川）。係越南阮朝政治人、儒家、作家、歷史學者。佢編咗越南史料《欽定越史通鑑綱目》，曾經喺1863年出使法國，後來喺法越戰爭入邊法軍佔領南圻之後自殺身亡。

身世
潘清簡喺1796年11月11號，邊和省嘅一個小村莊入邊出世。佢阿爺潘清熠（Phan Thanh Tập）來自中國福建漳州府海澄縣（而家福建龍海縣），阿爺係明朝忠臣，由於唔肯臣服清朝而流亡越南，去到平定省。潘清熠喺當地娶越族女子黃氏學（Huỳnh Thị Học）做老婆，重生咗個仔，叫潘清彥（Phan Thanh Ngạn），亦即係潘清簡嘅老竇。潘清簡嘅阿媽叫林氏筆（Lâm Thị Bút）。
潘源良

潘源良（Poon Yuen Leung，1959年11月8號— ）係香港填詞人，同另一位填詞人潘偉源合稱「二潘」。佢亦係電影編劇、導演，同埋足球評述員。
潘燕山

潘燕山（粵拼：pun1 jin3 saan1），係臺灣詞曲作家。
潘玲玲

潘玲玲（英文：Poon Ling Ling，1970年6月25號—）係新加坡女演員，祖籍潮州。

演藝經歷
1988年，潘玲玲喺新廣（新傳媒前身）嘅第8屆演員訓練班畢業，之後就加入咗電視台成為全職演員。

個人生活
潘玲玲從來唔拍接吻等親密場面，例如佢雖然曾經被選中演出成龍電影《重案組》，但就因為拒絕喺戲入面同成龍接吻而被刪減鏡頭。不過，佢喺2021年《神秘嘉賓》訪問李南星嘅一集，提到拍《百萬寶》嗰陣，如果李南星話要錫佢可以接受，點知李南星反而同導演講話唔使。
1996年，佢同黃世南結婚，之後生咗兩個仔。
2013年，潘玲玲接受咗切除乳房囊腫嘅手術，因此喺娛樂圈暫時休息三個月 。
潘瀟瀟

潘瀟瀟（英文：Panny Pan，1990年10月30號—），係香港女模特兒，重慶出世，2007年到香港定居。佢2010年參加風尚國際搞嘅第2屆Style Model Hunt贏冠軍而簽約入行，拍過唔少廣告。
潘玉良

潘玉良（1895年6月14號—1977年7月22號），初名陳秀淸，張玉良。江蘇省揚州人。係中國西洋畵家兼水墨畵家、雕塑家。
潘玉良喺江蘇省揚州一個貧農家庭出世，初名陳秀淸，後改名張玉良，佢喺一歲喪父，八歲喪母。13歲時佢俾舅父賣去妓院做歌女，1913年蕪湖鹽督潘讚化幫佢贖身同納佢為妾。靑年期潘玉良佢喺上海美術專科學校讀書，1921年留學法國里昻，巴黎同意大利羅馬嘅美術學校。
1929年返國後做上海美術專科學校西洋畵科主任，1930年做南京中央大學油畵敎授。
片山獎典

片山獎典（1983年9月8號—）係日本足球員，司職後衞，效力熊本羅亞素。
片山真人

片山真人（1984年4月19號—）係日本足球員，司職前鋒，效力過松本山雅，FC岐阜，及水戶蜀葵。
片岡千惠藏

片岡千惠藏（日文：片岡千恵藏，1903年3月30號—1983年3月31號）係日本一個男演員同製片。
片岡千珠

片岡千珠 ，係日本嘅一個女藝人同埋配音員。
片山瑛一

片山瑛一（1991年11月30號—）係日本足球員，司職前鋒，效力岡山綠雉。
片岡功二

片岡功二（1977年6月19號—）係日本足球員，司職中場，效力過德島漩渦。
片假名

片假名（粵拼：pin3 gaa2 ming4；日文：片仮名／カタカナ Katakana）係日文假名其中一個種類，由漢字嘅邊旁演化過嚟，而家一共有48個。廿一世紀初嘅日本人用親呢種文字，通常係寫外來詞。除此之外，阿伊努話亦成日會用片假名嚟寫。

方案
下面段文未譯好，歡迎你幫手。
ア段イ段ウ段エ段オ段

ヴ
「ヰ」「ヱ」喺現代日文唔再用。
下面段文未譯好，歡迎你幫手。

用法
一隻典型嘅西方龍；明顯同東方龍有異。
睇埋：外來詞
片假名曾經用來寫普通句子，而今通常已經唔會咁做（而今會用平假名）。目前片假名主要係用來淨係得個音嘅嘢（包括寫非漢字嘅借詞、擬音字等等）同用來做強調用等等。
非漢字嘅譯音未必係借英文，尤其係舊啲嘅字，可能係例如借德文之類。

英文譯音例子
廿一世紀嘅日文好多英文借詞。片假名通常會攞嚟寫啲外來詞，例如日本人响廿世紀嗰陣接觸到西人嘅文化產物，發現西方文化入面嘅龍形象同日本傳統嘅龍（睇埋東方龍）好唔同，佢哋想強調返呢樣分別，於是佢哋攞住 dragon 呢隻英文字，用日本話配合返日本話嘅音系講，拼出來就變成 ｢ドラゴン｣，專指西方龍：
除此之外，仲有好多現代日文字嘅借詞
カメラ：camera
タクシー：taxi（｢シ｣ 要加長，因為 ｢シ｣ 通常代表 sh 尾音）
クリック：click（促音代表短音，雖然促音其實係子音加長而唔係母音縮短）
... 呀噉，都係用片假名寫嘅。
雖然拼音有既定規則，可以由拼音估到原字係乜，但係拼出來嘅音並唔會跟原本嘅讀法。喺 dragon 嘅例子，個字喺英文只係兩個音節，但係拼出來嘅日文係四個音節（注意 ｢ン｣ 係獨立嘅一個音節，類似粵語嘅 ｢吳｣，並唔係好似英文咁係尾音）。
片山洋

片山洋（1940年5月28號—）係日本足球員，司職後衞，曾經喺1961～1971年間爲日本足球代表隊出場38次，重參加過1964年夏季奧林匹克運動會同1968年夏季奧林匹克運動會。
種族衝突

種族衝突（英文：Ethnic Conflict）係指兩個或以上嘅族群爭奪而造成嘅衝突。造成衝突嘅原因可能涉及政治、社會、經濟或者宗教方面等因素，但無論乜嘢原因，喺衝突中嘅個體都會明確咁為自己嘅族群而戰，呢個亦係由其他鬥爭區分出種族衝突嘅標準。
種族衝突並唔一定涉及暴力。喺言論自由受到保障嘅多元種族嘅社會入面，種族衝突可能喺幾個民主國家當中係每日都會出現嘅事情。例如，種族衝突可以係為咗爭奪分給唔同族群嘅資源，而唔涉及暴力嘅鬥爭。但係，喺衝突入面參與對抗嘅主體必定係直接咁或者象徵性咁同一個族群有關。喺發達嘅多元種族民主國家入面，呢啲衝突一般已經制度化，並以國會、議會同政府部門為渠道，或者透過非暴力嘅示威同罷工等方式進行。雖然民主國家並唔能夠一直避免種族衝突升級至暴力層面，但係制度化嘅種族衝突可以保證呢啲族群能夠以一啲和平嘅方式講出佢哋嘅訴求，從而減少暴力衝突發生嘅可能性。另一方面，喺獨裁嘅體制入面，少數民族一般無法表達佢哋嘅不滿，導致佢哋嘅不滿越加劇烈，從而造成長時間嘅種族沉默，跟住就會爆發暴力衝突。所以，種族和平係指無暴力事件發生，而唔係無衝突。另外，暴力嘅種族抗爭往往令到先前被邊緣化嘅族群獲得政治上嘅權利。
造成種族衝突嘅學術解釋一般有三個主流派系：原生論、工具主義或者建構主義。政治學家都爭論種族衝突係由上至下或者定係由下至上。知識分子嘅辯論亦集中喺種族衝突係咪喺冷戰後先至普遍，以及透過例如協商民主同聯邦主義等手段制定管理衝突嘅方法。
種牙

種牙（英文：Dental implantation）係一門用人工牙根安裝假牙以彌補缺齒嘅牙齒修復技術。人工牙根又叫做植體，植體會透過手術置入喺缺齒位置嘅牙槽骨入面，植體用作代替自然牙嘅牙根做安裝牙冠嘅根基，等到病人嘅牙槽骨同植體緊密結合後，就可以喺植體上安裝假牙冠。
種田梨沙

種田梨沙 ，係日本嘅一個女藝人同埋配音員。
種族滅絕

種族滅絕係指人為而有計劃噉對一個種族全面屠殺，係戰爭罪行。
種田孝一

種田孝一（1914年4月9號—1996年9月11號）係大日本帝國足球員，司職中場，曾經喺1936年爲日本足球代表隊出場2次，重參加過1936年夏季奧林匹克運動會。
種植道

種植道（英文：Plantation Road）係香港扯旗山一條馬路，由舊山頂道近白加道交界開始，去到賓吉道。
種植道原名白蘭特順道，係將英文名音譯而嚟。附近嘅山頂纜車白加道站嘅舊名「白蘭特順道站」，就係用咗呢個街名。
種群

種群（粵拼：zung2 kwan4，英文：Population），又叫族群，係生態學名詞，指喺一定空間範圍入面同時生活嘅同種生物嘅全部物種。
種計

《種計》（粵拼：zung2 gai3，英文：Matchstick Men）係套喺2003年上畫嘅美國黑色喜劇片，列尼史葛導演，主角係尼古拉斯基治。
物理科學

物理科學（粵拼：mat6 lei5 fo1 hok6；英文：physical science）係一柞自然科學（natural science）嘅子領域，專係研究一啲冇生命嘅系統（non-living systems）－所以係生命科學（Life science）嘅相對。呢啲學科通常就係講緊有關物質同能量嘅嘢，或者一啲大自然嘅定律。佢包括咗物理（physics）。雖然佢個名係就係叫做「物理科學」，但化學（chemistry）通常都畀人包埋喺物理科學嘅一個分支，因為化學研究嘅係普遍嘅物質－唔一定要有生命嘅嘢先至可以係化學嘅研究對象。

定義
物理科學一般都係畀人咁樣形容：
佢係科學嘅一個分支：科學係指透過對宇宙作出一啲有得試驗嘅理論同預測，並有系統咁樣嘗試建立同埋組織有關宇宙嘅知識。
自然科學嘅一個分支：自然科學係科學嘅一個大分枝，憑住經驗證據（empirical evidence），試圖解釋同埋預測大自然嘅現象。喺自然科學入面，假說（hypothesis）一定要用科學方法（scientific method）確證過先至可以當做科學理論（Scientific theory；科學界普遍接受嘅對大自然現象嘅解釋）。自然科學重有得分做兩大分支：物理科學同生命科學，前者研究冇生命嘅嘢，而後者研究有生命嘅嘢。
物種形成

物種形成（粵拼：mat6 zung2 jing4 sing4；英文：speciation）係指族群進化成唔同物種嘅過程。

物種概念
内文：物種同物種概念
物種（species）喺廿一世紀初嘅生物學界都仲係一個有些少爭議性嘅概念。最基本上，物種可以用交配嚟定義嘅，即係所謂嘅生物物種概念（The Biological Species Concept；BSC）：喺呢個定義下，一個「物種」嘅生物指嘅係一個或者多個族群嘅生物，而呢啲族群係
有能力同對方配種－指正常嘅異性個體有能力同對方交配並且生出有繁殖能力嘅後代；而且
喺繁殖上同其他族群分開嘅。
例如係人類呢個族群噉，白種人同黃種人－又或者日本人同漢人、又或者粵人同第啲漢族民系－之間有住血統同埋外型上嘅差異，但佢哋之間有能力配種（白人同黃種人通婚可以生到有生殖能力嘅後代出嚟），而呢幾個族群都係冇能力同人以外嘅生物配種嘅，例如一個人－無論佢係邊個人種都好－同一隻馬交配唔會生到啲乜嘢後代出嚟，所以人類係一個同馬唔同嘅物種；又例如係獅虎（liger）噉，公嘅獅子同乸嘅老虎交配可以生到獅虎呢種動物出嚟，但獅虎幾乎係一定冇生殖能力嘅，所以獅子同埋老虎喺生物學界先會俾人當做兩個唔同嘅物種嚟睇。

形成機制
物種形成主要有兩大機制：異域性（allopatric）同埋同域性（sympatric）。異域性指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。呢種分化喺人身上都睇得到：各個人種嘅膚色等特徵因為住嘅環境唔同而進化到唔一樣，只不過係人仲未分化到冇能力彼此之間配種，所以仲算係同一個物種。如果將異域性物種形成嘅過程畫做抽象化嘅圖解（色水表示基因庫嘅特徵）：
Original population－原初族群Geographical barrier－地理分隔Reproductive isolation－繁殖上嘅分離
另一方面，同域性物種形成係指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。呢幾個族群仲要拒絕同其他族群交配，最後產生咗三個從來都未雜交嘅族群。如果畫做抽象化圖解嘅話：
Original population－原初族群Isolation－（因為地理以外嘅因素造成嘅）分離
同域性物種形成可以再細分做兩種：近域性（peripatric）同埋鄰域性（parapatric）。近域性物種形成指一個族群地理上同原本嘅族群隔離咗，打後因為呢個新族群擴大而同本嚟嗰個族群有接觸，但喺呢個時候兩個族群嘅差異經已大到配唔到種－變咗做兩個唔同嘅物種；鄰域性物種形成指嘅係一個族群分咗個細族群出嚟，而呢個細族群搬咗去就喺旁邊嘅地區度住，雖然兩個族群喺地理上相連，但係某啲交流上嘅困難搞到佢哋最後分化咗做唔同嘅物種。
兩隻嚟自唔同地域嘅黑脊鷗
黑脊鷗嘅居住地分佈；相鄰地區嘅黑脊鷗族群先至有能力同對方配種。
最出名嘅鄰域性物種形成例子係環狀物種（ring species）。環狀物種係生物學上一個廣受討論嘅進化現象：一柞族群分別噉住喺一柞相鄰嘅區域嗰度，因為上述嘅進化過程令到佢哋當中地理上離對方愈遠嘅族群（遺傳上）愈係同對方唔同，而相鄰嘅族群之間嘅相似性高到足以同對方配種，但唔相鄰嘅族群就做唔到呢樣嘢。住喺北極圈嗰頭嘅各黑脊鷗（學名：Larus argentatus）族群就係噉樣。

形成率
呢節要加長。

選擇機制
呢節要加長。

遺傳機制
呢節要加長。

人工物種形成
呢節要加長。
物種易質說

物種易質說（transmutation of species）係 19 世紀盛行、喺達爾文提出物競天擇前有嘅進化相關理論。
物種起源

《物種起源》係英國科學家查理斯·達爾文論述生物進化嘅著作，1859年出版，話各個物種都係經物競天擇而進化嘅。
物理系統

喺物理學上，一個物理系統（physical system）係物理學家分析緊嗰橛嘅宇宙。系統以外嘅空間係所謂嘅環境（environment / surroundings）。
物理量

物理量（粵拼：mat6 lei5 loeng6 | 英文：physical quantity）係指物理學上一個可以用數字去量化嘅特徵（即係可以定量），物理量可以係講緊一個過程或者一個狀態嘅特性，譬如長度、質量、時間、電流等等。每一個物理量嘅特定數值可以寫做一個數值同一個單位嘅積。向量嘅話就要表示埋特別指定方向同特定數值。
現代對「物理量」嘅理解係由 Julius Wallot 喺1922年引入，喺1930年代逐漸普及。佢嘅引入令「物理量」嘅定義同概念變得清晰同明確。
物理量嘅方程係物理定律嘅數學表達，用嚟描述物理系統嘅狀態同佢嘅變化，咁就可以講到唔同物理量之間嘅關係，而每個物理量通常會有一個對應嘅符號。物理量嘅方程通常唔受任何單位嘅影響。
物種再引入

物種再引入（species reintroduction）係生態保育上一個概念，指將一種喺某笪地方絕咗跡（但依然存在喺第啲地方）嘅生物物種引入返去笪地方度。
清萊國際機場

清萊國際機場（英文：Chiang Rai International Airport，泰文：ท่าอากาศยานเชียงราย）係泰國北部第二大機場，僅次於清邁國際機場。位於泰國北部清萊府清萊城外 8 公里。
個機場有一條三千米長嘅跑道，除咗泰國國內航班，亦有唔定期班機飛往中國昆明同埋上海等地。

連出外
AOT webpage for Chiang Rai International Airport
世界航空資料庫入面嘅VTCT機場數據，數據截至：2006年10月。
清補涼

清補涼（「涼」字讀loeng2，同「斤兩」個「兩」同音），係夏天清熱補濕嘅老火湯，常見喺中國廣東、海南、香港、澳門同廣西等地區，同越南等地。
清補涼嘅材料並唔統一，有以健脾去濕為主，亦有以潤肺為主。材料通常有綠豆、淮山、蓮子、芡實、薏米、百合、紅棗、南北杏同瘦肉。亦有放入沙參、玉竹、陳皮、龍眼同西瓜。清補涼亦可以做糖水，有佢獨特嘅風味。

起源
相傳秦始皇平定百越期間，因軍隊唔適應氣候而得病，隨行軍醫就用蓮子、百合、沙參、芡實、玉竹、淮山同薏米煲湯畀軍隊飲。由於呢個複方有清熱氣、補元氣嘅功效，所以被稱為清補涼。

其他食法
除咗煲湯之外，海南同廣西亦有清補涼製成糖水嘅食法，其中海南會加入椰子肉同椰汁，凍熱都得；廣西就會加入西瓜塊、菠蘿塊同綠豆，成為一道凍食嘅甜品。